### NN 41/2017 (27.4.2017.), Pravilnik o izmjenama i dopunama Pravilnika o sadržaju i načinu vođenja registra UAIF-ova i AIF-ova

HRVATSKA AGENCIJA ZA NADZOR FINANCIJSKIH USLUGA

926

Hrvatska agencija za nadzor financijskih usluga (dalje u tekstu: Agencija) na temelju članka 10. stavka 4. Zakona o alternativnim investicijskim fondovima (»Narodne novine« broj 16/2013 i 143/2014, dalje: Zakon), na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O SADRŽAJU I NAČINU VOĐENJA REGISTRA
 UAIF-ova I AIF-ova

Članak 1.

U Pravilniku o sadržaju i načinu vođenja registra UAIF-ova i AIF-ova (»Narodne novine« broj 105/13 i 81/15), u članku 1. stavku 3. iza riječi »na temelju primljenih« dodaju se riječi »podataka i«.

Članak 2.

U članku 2. stavku 1. u točkama 12., 13., 14. i 15. na kraju rečenice u zagradama dodaju se riječi », datum rođenja, telefon, elektronička pošta«.

U članku 2. stavku 1. iza točke 15. dodaje se točka 16. koja glasi »16. revizor UAIF-a ( tvrtka, sjedište, OIB, telefon, elektronička pošta )«.

Članak 3.

U članku 3. stavku 1. u točkama 9. i 11. na kraju rečenice u zagradama dodaju se riječi », telefon, elektronička pošta«.

U članku 3. stavku 1. iza točke 11. dodaje se točka 12. koja glasi: »12. statusna promjena AIF-a.«.

Članak 4.

Članak 4. mijenja se i glasi:

»(1) UAIF i zatvoreni AIF s unutarnjim upravljanjem dužni su u roku od 15 dana od dana upisa osnivanja u sudski registar Agenciji dostaviti podatke iz članka 2. odnosno članka 3. ovoga Pravilnika, koje Agencija ne upisuje po službenoj dužnosti.

(2) U slučaju iz stavka 1. ovoga članka točne i ažurne podatke iz članka 2. odnosno članka 3. ovoga Pravilnika UAIF i zatvoreni AIF s unutarnjim upravljanjem popunjava elektroničkim putem i dostavlja na propisanim obrascima iz Priloga 1. odnosno Priloga 2. ovoga Pravilnika, a posljednja stranica obrazaca treba biti potpisana od osoba koje su ovlaštene za zastupanje UAIF-a odnosno zatvorenog AIF-a s unutarnjim upravljanjem.

(3) UAIF je dužan za zatvoreni AIF s vanjskim upravljanjem u roku od 15 dana od dana upisa osnivanja u sudski registar Agenciji dostaviti podatke iz članka 3. ovoga Pravilnika, koje Agencija ne upisuje po službenoj dužnosti, na način propisan člankom 7a. ovoga Pravilnika.

(4) UAIF je dužan u roku od 30 dana od dana izdavanja odobrenja za osnivanje i rad otvorenim AIF-om podatke iz članka 3. ovoga Pravilnika, koje Agencija ne upisuje po službenoj dužnosti, dostaviti Agenciji na način propisan člankom 7a. ovoga Pravilnika.«.

Članak 5.

Članak 5. mijenja se i glasi:

»(1) Podaci koji se upisuju u registar trebaju biti točni i ažurni. Ukoliko dođe do promjene podataka iz članka 2. odnosno članka 3. ovoga Pravilnika, koje Agencija ne upisuje po službenoj dužnosti, UAIF je dužan o tome bez odlaganja obavijestiti Agenciju i uz navedenu obavijest dostaviti i dokumentaciju koja dokazuje navedenu promjenu.

(2) UAIF je dužan bez odgađanja obavijestiti Agenciju o uočenom netočnom podatku koji je objavljen u registru i dostaviti točan podatak za upis u registar s dokumentacijom koja dokazuje navedenu promjenu.

(3) UAIF je dužan obavijest i podatke iz stavka 1. i 2. ovoga članka dostaviti Agenciji na način propisan člankom 7a. ovoga Pravilnika.«.

Članak 6.

U članku 6. stavku 1. iza alineje 4. briše se točka i dodaju se alineja 5. i 6. koje glase:

» – upisuje datum oduzimanja odobrenja za upravljanje AIF-om,

– upisuje datum oduzimanja suglasnosti članu uprave, izvršnom direktoru ili prokuristi.«.

Članak 7.

Iza članka 7. dodaje se naslov i članak 7a. koji glasi:

»DOSTAVA ELEKTRONIČKIM PUTEM

Članak 7a.

(1) UAIF je dužan kako propisuje članak 4. u stavku 3. i 4. ovoga Pravilnika podatke iz članka 3. ovoga Pravilnika, koje Agencija ne upisuje po službenoj dužnosti te podatke i dokumentaciju iz članka 5. ovoga Pravilnika dostaviti Agenciji na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za UAIF-ove i Uputom za popunjavanje WEB obrazaca za fondove.

(2) Smatra se da je UAIF dostavio podatke i dokumentaciju iz stavka 1. ovoga članka u trenutku kada su podaci i dokumentacija zabilježeni na poslužitelju za slanje takve dokumentacije.

(3) U opravdanim slučajevima tehničke nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 1. ovoga članka, UAIF je dužan podatke i dokumentaciju dostaviti u pisanom obliku, neposredno ili poštom u svrhu pravodobnog izvješćivanja. UAIF je dužan dostaviti podatke i dokumentaciju na način propisan stavkom 1. ovoga članka čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(4) Agencija može, u slučaju potrebe, zatražiti od UAIF-a dostavu određene dokumentacije propisane ovim Pravilnikom i u izvorniku ili ovjerenoj preslici, neovisno o izvršenoj dostavi u elektroničkom obliku.«.

Članak 8.

U Prilogu 1. ovoga Pravilnika u dijelu za unos podataka za članove uprave, izvršne direktore i prokuriste briše se rubrika »datum oduzimanja suglasnosti«, a kod podataka za članove uprave, izvršne direktore, nadzorni odbor, upravni odbor i prokuriste dodaju se rubrike za upis podataka »datum rođenja, telefon, elektronička pošta« te rubrika za upis podatka »revizor UAIF-a (tvrtka, sjedište, OIB, telefon, elektronička pošta)«.

Članak 9.

U Prilogu 2. ovoga Pravilnika rečenica »PODACI ZA AIF« zamjenjuje se rečenicom »PODACI ZA ZATVORENI AIF S UNUTARNJIM UPRAVLJANJEM (dalje u tekstu: AIF)«.

Članak 10.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/13-04/42
 Urbroj: 326-01-440-17-3
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.